Θέμα: Modern Greek Language (Secondary School)
Ερώτηση: Η ζωή στην πόλη https://www.kathimerini.gr/wp-content/uploads/2020/09/DOC-20200916-8355483.jpg. Ο αστικός χώρος χαρακτηρίζεται από πλήθος ανθρώπων, κτιρίων και εξοπλισμού. Η συγκέντρωση αυτή έχει και τις αρνητικές της συνέπειες. Για ορισμένους μάλιστα 'οι σημερινές πόλεις είναι η αποτυχία του αιώνα'. Συγκεκριμένα, ο συνωστισμός των ανθρώπων, οι υποβαθμισμένες συνθήκες διαβίωσης, η έλλειψη δημόσιων αγαθών, όπως ο καθαρός αέρας και ο ελεύθερος χώρος, αποτελούν ορισμένες μόνο από τις αρνητικές συνέπειες της ζωής στην πόλη που επιβαρύνουν την υγεία των κατοίκων. Εξίσου μεγάλα προβλήματα είναι ο θόρυβος, η έλλειψη χώρων πρασίνου και η κοινωνική απομόνωση. Ο πολύ έντονος και μόνιμος θόρυβος, που παράγουν τα αυτοκίνητα, η βιομηχανία και οι ψυχαγωγικές δραστηριότητες στην πόλη, έχει δυσάρεστες συνέπειες για τον άνθρωπο, εφόσον ενοχλεί τον ύπνο, διασπά την προσοχή, επηρεάζει την ακοή και προκαλεί ψυχολογικά προβλήματα. Επίσης, η έλλειψη χώρου για ψυχαγωγία και για βόλτα στο πράσινο αποτελεί σημαντικό πρόβλημα σε πολλές πόλεις. Το γεγονός ότι δεν υπάρχουν κήποι, μεγάλες πλατείες και λεωφόροι με δέντρα επιβαρύνει την ατμοσφαιρική ρύπανση και την ψυχική υγεία των κατοίκων. Πρόβλημα στις σύγχρονες πόλεις αποτελεί και το άγχος και το αίσθημα απομόνωσης από την έλλειψη χρόνου και την έλλειψη φυσικής άσκησης, που χαρακτηρίζουν την καθημερινή ζωή. Οι παράγοντες αυτοί επηρεάζουν περισσότερο τις πιο ευαίσθητες ομάδες του πληθυσμού των πόλεων που είναι τα παιδιά, οι ηλικιωμένοι και τα άτομα με ειδικές ανάγκες. Ειδικά το ιδιωτικό αυτοκίνητο έχει γίνει ο χειρότερος εχθρός των πόλεων διότι, εκτός από τα πολλά τροχαία ατυχήματα, ρυπαίνει την ατμόσφαιρα και προκαλεί θόρυβο. Επιπλέον, ο εκνευρισμός και το άγχος από την κίνηση στους δρόμους, καθώς και τα παρκαρισμένα ακόμη και στα πεζοδρόμια αυτοκίνητα αποτελούν κίνδυνο για τη σωματική και ψυχική υγεία των κατοίκων των πόλεων. [Γ. Τούντας, Αν. Καθηγητής Κοινωνικής Ιατρικής του Ε.Κ.Π.Α., 13-11-2007: https://www.iatronet.gr/ygeia/perivallon-ygeia/article/3255/oi-synepeies-tis-zwis-stin-poli.htm - διασκευή για τις ανάγκες των εξετάσεων]. Χαρακτήρισε την παρακάτω πρόταση ως σωστή ή λανθασμένη, χρησιμοποιώντας αποκλειστικά πληροφορίες από το κείμενο: Η ζωή στην πόλη επηρεάζει αρνητικά περισσότερο τους ηλικιωμένους και τα παιδιά.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0